Το **Survivor 2017** ήταν η 5η σεζόν της ελληνικής έκδοσης του ριάλιτι επιβίωσης, *Survivor*. Έκανε πρεμιέρα στις 13 Φεβρουαρίου 2017 και ολοκληρώθηκε στις 5 Ιουλίου 2017. Στην Ελλάδα προβλήθηκε μέσα από την τηλεόραση του ΣΚΑΪ, ενώ στην Κύπρο από τον τηλεοπτικό σταθμό SIGMA. Παρουσιαστής ήταν ο Σάκης Τανιμανίδης. Νικητής του παιχνιδιού αναδείχθηκε ο Γιώργος Αγγελόπουλος (ή Ντάνος) με έπαθλο 100.000 €.

| Παίκτης | Επάγγελμα | Ομάδα | Θέση |
| --- | --- | --- | --- |
| Γιώργος Αγγελόπουλος | Προπονητής θαλάσσιου σκι | Μαχητές | Νικητής |
| Διάσημοι |
| Μάριος Πρίαμος Ιωαννίδης | Εκπαιδευτής καταδύσεων | Μαχητές | Επιλαχών |
| Κωνσταντίνος Βασάλος | Personal trainer | Μαχητές | 3η |
| Κώστας Αναγνωστόπουλος | Πρώην μισθοφόρος | Μαχητές | 4η |
| Γιάννης Σπαλιάρας | Ηθοποιός - Παρουσιαστής | Διάσημοι | 5η |
| Μαχητές |
| Ευρυδίκη Βαλαβάνη | Αθλητικογράφος | Διάσημοι | 6η |
| Σάρα Εσκενάζη | Ηθοποιός | Μαχητές | 7η |
| Γιώργος Χρανιώτης | Ηθοποιός | Διάσημοι | 8η |
| Μπο | Ράπερ - Συνθέτης | Διάσημοι | 9η |
| Κώστας Κοκκινάκης | Ολυμπιονίκης Υδατοσφαίρισης | Διάσημοι | 10η |
| Ελισάβετ Αϊνατζιόγλου | Φοιτήτρια οικονομικών | Μαχητές | 11η |
| Λάουρα Νάργες | Παρουσιάστρια | Διάσημοι | 12η |
| Ορέστης Τσανγκ | Επιχειρηματίας | Μαχητές | 13η |
| Λάμπρος Χούτος | Διεθνής ποδοσφαιριστής | Διάσημοι | 14η |
| Ειρήνη Παπαδοπούλου | Τραγουδίστρια | Διάσημοι | 15η (οικιοθελώς) |
| Στέλιος Χανταμπάκης | Παρουσιαστής - Μοντέλο | Διάσημοι | 16η |
| Πάνος Αργιανίδης | Μάνατζερ ράγκμπι | Μαχητές | 17η |
| Ειρήνη Κολιδά | Personal trainer | Μαχητές | 18η (λόγω ατυχήματος) |
| Σόφη Πασχάλη | Δασκάλα Yoga | Διάσημοι | 19η |
| Ελένη Δάρρα | Καθηγήτρια φυσικής αγωγής | Μαχητές | 20η |
| Γουίλι Καλβουρτζής | Λογοθεραπευτής | Μαχητές | 21η |
| Ελισάβετ Δοβλιατίδου | Μοντέλο | Μαχητές | 22η |
| Ειρήνη Αϊνατζιόγλου | Φοιτήτρια οικονομικών | Μαχητές | 23η |
| Μαριάννα Καλέργη | Πρωταθλήτρια Muay Thai | Διάσημοι | 24η |
| Δημήτρης Πασχούλας | Άνεργος | Μαχητές | 25η (οικιοθελώς) |

Στο 38ο & 39ο επεισόδιο, παρουσιαστής ήταν ο Τούρκος παραγωγός του παιχνιδιού, Ατζούν Ιλίτζαλι, λόγω επαγγελματικών υποχρεώσεων του Σάκη Τανιμανίδη στην Ελλάδα (ώστε να πάρει μέρος σε γυρίσματα χορηγού του). Στο 31ο επεισόδιο, έλαβε χώρα το τροχαίο ατύχημα των Μαχητών αφήνοντας εκτός παιχνιδιού την Ειρήνη Κολιδά, αλλά και την απουσία του Μάριου Πρίαμου για 2 βδομάδες. Φιλικοί αγώνες μεταξύ της ελληνικής και της τουρκικής ομάδας του παιχνιδιού πραγματοποιήθηκαν στα επεισόδια 59 και 60. Στο 63ο επεισόδιο, εμφανίστηκε ο Σάκης Ρουβάς. Από το επεισόδιο 78, το παιχνίδι έγινε ατομικό.
Μάλιστα υπήρξε ιδέα και για δημιουργία παιδικού Survivor.

Περιγραφή
---------

Δώδεκα μη διάσημα και δώδεκα γνωστά πρόσωπα στην Ελλάδα, καλούνται να επιβιώσουν στη Δομινικανή Δημοκρατία για μερικούς μήνες, έχοντας στις αποσκευές τους μόνο τα απαραίτητα. Κάθε Δευτέρα, τους δίνεται προμήθεια φαγητού, που καλύπτει ελάχιστες βασικές ανάγκες, καθώς και διαρκής άφθονη προμήθεια νερού. Οι παίκτες συμμετέχουν σε αθλήματα με τρεις, διαφορετικούς κάθε φορά, σκοπούς: το αγώνισμα φαγητού (με έπαθλο έξτρα φαγητό για τον νικητή), το αγώνισμα επικοινωνίας (με έπαθλο την επικοινωνία με οικεία πρόσωπα εκτός παιχνιδιού) και το αγώνισμα ασυλίας (όπου οι ηττημένοι επιλέγουν ποιο άτομο από την ομάδα τους θέλουν να αποχωρήσει).

Μέσα στην εβδομάδα, οι παίκτες παίζουν μεταξύ τους ένα παιχνίδι ψυχαγωγίας, αλλά και επάθλου για τον νικητή. Επίσης, λίγο πριν την τελική ευθεία, έγινε ένα πάρτυ ένωσης για τις δύο ομάδες, ως ευκαιρία για να ξεφύγουν από τις δυσκολίες του Survivor, και μετά οι ομάδες συνενώθηκαν και οι παίκτες συγκατοίκησαν στην ίδια παραλία. Έγινε μία μεγάλη 24ωρη ψηφοφορία και όλοι οι παίκτες μπήκαν σε μία λίστα ανάλογα με τις θετικές ψήφους που τους έδωσε το τηλεοπτικό κοινό.

Ωστόσο, όταν έμειναν στο παιχνίδι 7 παίκτες (2 από τους διάσημους και 5 από τους μαχητές), το παιχνίδι έγινε ατομικό λόγω του τραυματισμού της Ευρυδίκης Βαλαβάνη. Έτσι, σε κάθε αγώνισμα ασυλίας οι δύο νικητές έπαιρναν ο καθένας ατομική ασυλία και πρότειναν για αποχώρηση ένα άτομο ο καθένας, ενώ οι παίκτες που είχαν χάσει ψήφιζαν για να προτείνουν έναν τρίτο παίκτη. Τελικά, έφευγε ο παίκτης που ήταν χαμηλότερα στην λίστα που είχε δημιουργηθεί από την 24ωρη ψηφοφορία που είχε προηγηθεί. Αξιοσημείωτο είναι επίσης το ότι το αγώνισμα ασυλίας έγινε διπλό τις 2 τελευταίες εβδομάδες, δηλαδή γίνονταν δύο αγωνίσματα ασυλίας και στο πρώτο νικούσε μόνο ένας παίκτης, ενώ στο δεύτερο γινόταν το ίδιο, μόνο που δεν αγωνιζόταν ο παίκτης που είχε ήδη νικήσει, και έτσι αυτοί οι δύο πρότειναν έναν παίκτη ο καθένας για αποχώρηση και οι υπόλοιποι παίκτες έκαναν μία ψηφοφορία για να προτείνουν έναν τρίτο παίκτη.

Όταν έμειναν τέσσερις παίκτες, γύρισαν όλοι στην Ελλάδα, όπου και έγινε στην Αθήνα ο προημιτελικός, με ψηφοφορία του κοινού στην Ελλάδα και στην Κύπρο, ενώ 1 μέρα μετά έγινε ο ημιτελικός για την ανάδειξη των δύο φιναλίστ, με την ίδια διαδικασία. Τελικώς, 1 μέρα μετά, στις 5 Ιουλίου 2017, ήρθε ο μεγάλος τελικός, με την ίδια διαδικασία, ο οποίος ανέδειξε ως νικητή τον Γιώργο Αγγελόπουλο. Όλοι οι τελικοί γύροι έγιναν μέσα στο Άλσος Βεΐκου.

Υποδοχή
-------

Καθ' όλη την διάρκεια του παιχνιδιού, προβλήθηκε μια εκπομπή σχολιασμού του Survivor στην τηλεόραση του ΣΚΑΪ, με παρουσιάστρια την **Ελεονώρα Μελέτη** και σχολιαστές διάφορους καλεσμένους από την εγχώρια showbiz και παίκτες του παιχνιδιού, που είχαν ήδη αποχωρήσει. Η εκπομπή, από το ξεκίνημα της, ονομαζόταν αρχικά *Survivor Πανόραμα* και μετέπειτα μετά το φινάλε του παιχνιδιού μετονομάστηκε για λίγες μέρες σε *Πανόραμα*, η οποία και σταμάτησε μέσα στο καλοκαίρι. 

Το **SURVIVOR** από το ξεκίνημά του και σε ολόκληρη τη διάρκεια προβολής του, σημείωσε υψηλά ποσοστά τηλεθέασης και δέχτηκε θερμή υποδοχή από το τηλεοπτικό κοινό. Επίσης, έχουν πραγματοποιηθεί και παιδικά πάρτι με θέμα το Survivor.

Αναφορές
--------

1. ↑  «Survivor». *ΣΚΑΪ*. Αρχειοθετήθηκε από το πρωτότυπο στις 16 Απριλίου 2017. Ανακτήθηκε στις 20 Απριλίου 2017.
2. 1 2  «Survivor - Μεγάλος νικητής ο Γιώργος Αγγελόπουλος! Κατέκτησε τις 100.000 ευρώ και το πανηγύρισε δεόντως! (Video)». *Athens magazine*.. Ανακτήθηκε στις 2017-07-05.
3. ↑  iefimerida.gr (2017-04-10). «Εκπληξη στο αποψινό Survivor -Το παρουσιάζει ο Τούρκος ζάπλουτος καναλάρχης και όχι ο Σάκης Τανιμανίδης [βίντεο»]. *iefimerida.gr*.. Ανακτήθηκε στις 2017-06-19.
4. ↑  «Survivor Panorama: Μαχητές και Διάσημοι ΤΕΛΟΣ! Το παιχνίδι γίνεται ΑΤΟΜΙΚΟ: ΔΕΙΤΕ αποκλειστικά πλάνα». *Star.gr*.. Ανακτήθηκε στις 2017-06-19.
5. ↑  «Ασύλληπτο: O Τούρκος παραγωγός ετοιμάζει παιδικό Survivor; - ΒΙΝΤΕΟ | www.enikos.gr - Media».. Ανακτήθηκε στις 2017-06-19.
6. ↑  «Survivor: Τι θα γίνει στην ένωση των δυο ομάδων-ΟΛΕΣ οι λεπτομέρειες για το μεγάλο πάρτι!». *Star.gr*.. Ανακτήθηκε στις 2017-06-19.
7. ↑  «Survivor παιδικά πάρτι». Star.gr. Ανακτήθηκε στις 20 Ιουνίου 2017.